laion/Wikipedia-Exotic huggingface dataset:
פור לואי

פור לואי (באנגלית: Port Louis) היא עיר הבירה של מדינת מאוריציוס. בעיר אוכלוסייה של 162,102 (2008). העיר ממוקמת סביב נמל באוקיינוס ההודי והיא העיר הגדולה במדינה. הנמל הוא מרכזי לכלכלת מדינה ורוב המסחר הבינלאומי עובר דרכו. הענפים החשובים בתעשייה הם הבגדים והטקסטיל, אך יש גם מפעלים לכימיקלים, פלסטיקה ותרופות. בנמל נמצא גם מסוף הסוכר הראשי של המדינה (Bulk sugar terminal), דרכו מייצאים את רוב הסוכר המיוצר מקומית. גם התיירות חשובה לעיר, ופיתוח חוף הים קודאן והוספת מרכזי קניות ובתי קולנוע הביאה יותר ויותר תיירים לפורט לואיס. העיר נוסדה בידי הצרפתים ב-1735. כיום רוב האוכלוסייה הם צאצאי פועלים הודים שהועברו למאוריציוס במאה ה19, פליטי דייגו גארסיה / איי שאגוס וצאצאי העבדים מאפריקה ומדגסקר. ה"סיטדל" (ה"מבצר") שולטת על העיר כולה. מוסד מאוריציוס, המוקדש לחקר הטבע באי, ממוקם גם הוא בפור לואי. ה"שאן דה מארס" (Champ de Mars) הוא מסלול המרוצים האחרון שנותר באי ומפורסם בעיקר עקב גודלו הקטן וגילו (מועדון המרוצים השני בעולם שנוסד ב-1812). מדי שבת בזמן המרוצים, נוהרים לאזור עשרות אלפי חובבי מרוצים ומהמרים. אתרים מעניינים נוספים: לה פלייס דארמס - במרכז ההיסטורי של העיר נמצא הכיכר ארמס המוקפת עצי דקל בקבוקים וכמה פסלים, והיא הכיכר המרכזית המחברת בין חוף הים לבית הממשלה. פסל מאה דה לה בורדונה - פסל זה של אחד מאבות המייסדים של מאוריציוס ממוקם בכניסה לכיכר ארמס והוא סמל ותזכורת למורשת הצרפתית. בית הממשלה - נבנה בזמנו של המושל ניקולה דה מופין (1729-1735), הוא מבנה מפואר ואחד הבניינים העתיקים ביותר בפורט לואיס. זה שופץ לאחרונה והוא הכתובת הרשמית של הפרלמנט של מאוריציוס. תיאטרון פורט לואי - התיאטרון העירוני של פורט לואי נבנה במאה התשע עשרה והוא אחד העתיקים באוקיינוס ההודי. הוא מעוצב בסגנון תיאטרון לונדוני קלאסי, והוא יכול להכיל כשש מאות צופים. מוזיאון להיסטוריה טבעית - המוזיאון, שנוצר על ידי האגודה להיסטוריה טבעית של מאוריציוס, פתח את שעריו לקהל בשנת 1842. כיום הוא מכיל 35,000 דוגמאות המוצגות בארבע גלריות קבועות. מוזיאון הדואר של מאוריציוס - ממוקם בבניין אבן ישן ויפה, סמוך לחוף הים. המוזיאון הזה מציג חותמות, כיסויים מהיום הראשון ועוד חפצים מעניינים רבים המסמנים את ההיסטוריה של שירות הדואר של מאוריציוס. כמו כן מוצגים מגוון של בולים, עטיפות מהיום הראשון, אלבומי בולים, ספרים, טבעות מפתח ומזכרות אחרות. אתר האינטרנט הרשמי של פור לואי (באנגלית) מועדון מרוצי הסוסים של מאוריציוס (Mauritius Turf Club) פור לואי, באתר אנציקלופדיה בריטניקה (באנגלית) Mauritius, Port Louis, Capital of Mauritius ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
לורי (סוג)

לורי (שם מדעי: Lorius) הוא סוג בשבט הלורים שבמשפחת הדרראים, בו חמישה מינים החיים בגינאה החדשה, איי שלמה ובדרום-מזרח אסיה ביערות הגשם. בני הסוג בינוניים בגודלם, בעלי מקורים גדולים ומעוקלים בצבע אפור או כתום והם בעלי גוונים אדומים-ורודים. מזונם העיקרי הוא פירות אך גם צוף פרחים. Lorius albidinuchus Lorius chlorocercus לוֹרִי שְׁחֹר כִּפָּה (Lorius domicella) לורי פטפטן (Lorius garrulus) Lorius hypoinochrous Lorius lory מדיה וקבצים בנושא לורי בוויקישיתוף לורי, באתר ITIS (באנגלית) לורי, באתר NCBI (באנגלית) לורי, באתר Animal Diversity Web (באנגלית) לורי, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
גשר בלקפריירס (רכבת)

גשר הרכבת של בלקפריירס (באנגלית: Blackfriars Railway Bridge) הוא גשר רכבת על הנהר תמזה במרכז לונדון. הגשר נמצא בין גשר בלקפריירס לבין גשר המילניום. הגשר הראשון שעמד במקום זה תוכנן על ידי ג'וזף קיוביט ונפתח בשנת 1864. הוא שימש את קו הרכבת לונדון-צ'טם-דובר שהוביל מלונדון אל דובר. עם הקמת קו הרכבת סאות'רן בשנת 1924 הועברו מרבית קווי הרכבת לתחנת ווטרלו בדרום הנהר והשימוש בגשר פסק, מאחר שלא יכול היה לשאת את משקל הרכבות המודרניות. בשנת 1985 פורק הגשר ורק עמודיו נותרו בתוך מימי הנהר. גשר שני נבנה ב-1886 דרומית לגשר הראשון. הוא שימש את תחנת סנט פול ונקרא גשר הרכבת סנט פול (St Paul's Railway Bridge). הגשר תוכנן על ידי ג'ון וולף בארי והנרי מארק ברונל ונבנה מברזל. בשנת 1937 הוחלף שמה של תחנת סנט פול לתחנת בלקפריירס, על שם אזור בלקפריירס בו היא נמצאת, ובהתאם שונה שם הגשר. מדיה וקבצים בנושא גשר בלקפריירס בוויקישיתוף
אולפני המאה ה-20

המונח "Twentieth Century Fox" מפנה לכאן. לערך העוסק בשיר של The Doors, ראו Twentieth Century Fox (שיר). אולפני המאה ה-20 (באנגלית: 20th Century Studios), או בשמה הקודם פוקס המאה ה-20 (20th Century Fox) היא חברה אמריקאית להפקה והפצת סרטים, הממוקמת בשכונת סנטרי סיטי שבלוס אנג'לס, קליפורניה, ממערב לבוורלי הילס. סרטי פוקס המאה ה-20 מופצים בישראל על ידי חברת א.ד. מטלון. החברה נמצאת בבעלות חברת וולט דיסני. לחברה חברת-בת המפיקה סרטי אנימציה, Blue Sky Studios שפעלה עד 2021 ונסגרה. החברה היא תוצאה של מיזוג מ-28 בדצמבר 1934 של שתי חברות סרטים – "סרטי פוקס" של ויליאם פוקס (1915) ו"סרטי המאה העשרים" (1933). החברה החדשה נוסדה על ידי דריל זאנוק וג'וזף שנק. בחורף 2017 הודיעה חברת וולט דיסני שהיא מעוניינת לרכוש את האולפן. החברה קיבלה את הסכמת בעלי המניות לכך ב-27 ביולי 2018, והרכישה הושלמה ב-20 במרץ 2019. ב-2020, דיסני שינו את שם החברה ל"אולפני המאה ה-20". סרטים בולטים שהופקו בסטודיו פוקס המאה ה-20 לאורך השנים: ערכים על סרטי פוקס המאה ה-20 מדיה וקבצים בנושא אולפני המאה ה-20 בוויקישיתוף אתר האינטרנט הרשמי של אולפני המאה ה-20 (באנגלית) אולפני המאה ה-20, ברשת החברתית פייסבוק אולפני המאה ה-20, ברשת החברתית אקס (טוויטר) אולפני המאה ה-20, ברשת החברתית אינסטגרם אולפני המאה ה-20, סרטונים בערוץ היוטיוב אולפני המאה ה-20, באתר אנציקלופדיה בריטניקה (באנגלית) co0781821, co0103215 אולפני המאה ה-20, במסד הנתונים הקולנועיים IMDb (באנגלית) Fanfare for New FoxMovies.com – פתיח תרועת החצוצרות של האולפנים לאורך שנות קיומם, סרטון בערוץ "20th Century Studios", באתר יוטיוב מיזוג הענק שיוליד מפגשים מעניינים על המסך ותאגיד עצום במציאות, באתר דבר העובדים בארץ ישראל, 16 בדצמבר 2017 שירות גלובס, ‏דיסני קיבלה את הסכמת בעלי המניות לרכישת פוקס, באתר גלובס, 27 ביולי 2018 מיקי גרינפלד, דיסני השלימה את עסקת ה-71 מיליארד דולר של רכישת פוקס, באתר כלכליסט, 20 במרץ 2019 שירות גלובס, ‏העסקה נחתמה: דיסני רוכשת את אולפני פוקס תמורת כ-71.3 מיליארד דולר, באתר גלובס, 20 במרץ 2019 Adam B. Vary, Adam B. Vary, Disney Drops Fox Name, Will Rebrand as 20th Century Studios, Searchlight Pictures, Variety, ‏2020-01-17 (באנגלית אמריקאית) שירות כלכליסט, דיסני משנה את השם של אולפני פוקס המאה ה-20, באתר כלכליסט, 18 בינואר 2020
פומלית

הפומלית (שם מדעי: Citrus paradisi x Citrus maxima; באנגלית: Oroblanco) היא פרי מפירות ההדר, הכלאה בין פומלה ואשכולית. ההכלאה נרשמה כפטנט של אוניברסיטת קליפורניה בשנת 1981. בישראל מגדלים פומלית החל משנת 1984. הפומלית דומה לאשכולית, אך קליפתה ירקרקה וטעמה מתוק יותר משום שיש בה רמת חומציות נמוכה. הפומלית מכילה כמות גבוהה של נוגדי חמצון, דבר שנמצא כמסייע להורדת רמות ה-LDL בגוף. השפעת הפומלית עשויה לפגום בכושר הפעולה של תרופות לעיכוב ייצור הכולסטרול ממשפחת הסטטינים, ולכן מומלץ להתייעץ ברופא לפני הוספתה לתפריט תזונתי קבוע. בשנת 2019 היוו הפומליות והאשכוליות כ-33% מסך כמות פרי ההדר שיוצאה מישראל. למדינות האיחוד האירופאי ובריטניה יוצאו בשנה הזו כ-24 טון של אשכוליות ופומליות. שוק משמעותי אחר הוא המזרח הרחוק (בעיקר סין, יפן ודרום קוריאה) שאליו יוצאו 19 טון של פרי הדר שרובם אשכוליות ופומליות. עופר מאיר, רוצים להוריד את רמת הכולסטרול בדם? תאכלו פומלית, באתר ynet, 30 בנובמבר 2004 עופר מאיר, רוצים להוריד את רמת הכולסטרול בדם? תאכלו פומלית, באתר ynet, 30 בנובמבר 2004 ד"ר זיו בר נחום, לנה כץ, ענף החקלאות בישראל - תמונת מצב כלכלית לשנת 2019, משרד החקלאות ופיתוח הכפר - החטיבה למחקר, כלכלה ואסטרטגיה, נובמבר 2020 ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
מה הסיפור שלך בוב?

מה הסיפור שלך בוב? (באנגלית: ?What About Bob) הוא סרט קומי משנת 1991 בכיכובם של ביל מארי וריצ'רד דרייפוס. בוב ויילי (ביל מארי) הוא אדם הסובל מפוביות רבות, הוא הולך לפסיכיאטר ד"ר ליאו מארווין (ריצ'רד דרייפוס) המייעץ לו להתמודד עם הפוביות על ידי "צעדי תינוק" כל שלב בזמנו. שיטה זו לא מצליחה ובוב נטפל לליאו. כשליאו ומשפחתו יוצאים לחופשה בוב מוצא אותו ומתחבר אל משפחתו. בוב מצליח לעודד את בנו של ליאו השקוע במחשבות על מוות ולמצוא חן בעיני המשפחה אך בד בבד הוא משגע את ליאו. בסופו של דבר מצליח בוב להתמודד עם הפוביות שלו על ידי הבנה שהדבר תלוי בו. וליאו מגיע לאשפוז כפוי. "מה הסיפור שלך בוב?", במסד הנתונים הקולנועיים IMDb (באנגלית) "מה הסיפור שלך בוב?", באתר נטפליקס "מה הסיפור שלך בוב?", באתר AllMovie (באנגלית) "מה הסיפור שלך בוב?", באתר Rotten Tomatoes (באנגלית) "מה הסיפור שלך בוב?", באתר Box Office Mojo (באנגלית) "מה הסיפור שלך בוב?", באתר Metacritic (באנגלית) "מה הסיפור שלך בוב?", באתר אידיבי "מה הסיפור שלך בוב?", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
דגל פולינזיה הצרפתית

דגל פולינזיה הצרפתית אומץ רשמית בשנת 1984. צבעי האדום והלבן שבדגל מקורם בדגלים ההיסטוריים של טהיטי. במרכז הדגל מצויר מעגל שבמרכזו פירוג חציו התחתון של המעגל מסמל את האוקיינוס השקט וחציו העליון את השמש, בדומה לדגל קיריבטי. על הסירה עומדות חמש דמויות המסמלות את תושבי האיים. סמל פולינזיה הצרפתית מדיה וקבצים בנושא דגל פולינזיה הצרפתית בוויקישיתוף דגל פולינזיה הצרפתית, באתר דגלי העולם (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
דגל ניואה

דגל ניואה אומץ רשמית בשנת 1975. בקנטון (הרביע העליון בצד הניצב) הדגל מצוי היוניון ג'ק שבמרכזו כוכב צהוב על רקע עיגול כחול. ארבעה כוכבים נוספים יוצרים צורת יהלום סביב הכוכב המרכזי. שדה הדגל צהוב. הדגל דומה בעיצובו לנס אדום או כחול בריטיים, אולם יוצא דופן בצבעו הצהוב, וביוניון ג'ק עם הטבעה של עיטורי כוכבים. הצבע הצהוב של השדה מייצג את "החום והידידות שבין ניואה לניו זילנד". יש שיגידו כי מעצבי הדגל לא הכירו את הסמליות של דגל האיחוד שבקנטון ופשוט העבירו את כוכבי הצלב הדרומי של דגל ניו זילנד אל זרועותיו של צלב גאורגיוס הקדוש. גלריית דגלי ניו זילנד מדיה וקבצים בנושא דגל ניואה בוויקישיתוף דגל ניואה, באתר דגלי העולם (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
סנוב

סנוב הוא כינוי לאדם המתנשא על סביבתו, ורואה עצמו כשייך לקבוצה נעלה מסיבה כלשהי, למשל מוצא, מעמד כלכלי, אינטלקט, אנינות טעם ומומחיות בתחום כלשהו (כמו יין, קפה או מוזיקה), חינוך, צורת דיבור ועוד. סנוביות נחשבת למהותית במיוחד כאשר הבסיס לתחושת העליונות רעוע במיוחד. מקורה של המילה באנגלית. לראשונה נעשה בה שימוש במשמעותה הנוכחית בחלק הראשון של המאה ה-19 בבריטניה, אך מקורה אינו לגמרי ברור. אפשר שהתפתחה בדרך כלשהי מ-snab שמופיעה במילון מ-1781 במשמעות "סנדלר סקוטי". ככל הנראה אין רגליים לסברה כי המקור הוא בראשי התיבות sine nobilitate, היינו, "ללא אצולה", שבהם כונו תלמידים בבית הספר היוקרתי איטון שהוריהם לא היו אצילים. המילה זכתה לפופולריות בעקבות ספרו של ויליאם מקפיס ת'אקרי "The complete book of snobs" - אסופה של טורים סאטיריים שפורסמו בעיתון פאנץ' ויצאה לאור ב-1848. הספר מונה סוגים שונים של סנובים ושל התנהגויות סנוביות בחברה בת הזמן, ומבוסס על ניסיונו העשיר של ת'אקרי בחברתם של סנובים. בחברה של ימינו, שבה הריבוד למעמדות מעורפל יותר מאשר בחברה הוויקטוריאנית, לובשת תופעת הסנוביזם צורות שונות והדינמיקה שלה מורכבת יותר מאשר זרימה של אופנות מחוגי האצולה מטה. ישראל כהן, "הסנוב הישראלי", מאזנים, ינואר 1973, עמ' 128–137. (המאמר זמין לצפייה במאגר JSTOR לאחר הרשמה) סנובים וסנוביות, דף שער בספרייה הלאומית
שריר המסור הקדמי

שריר המסור הקדמי (TA: Musculus serratus anterior) ממוקם בצד בית החזה, שטחי יותר מהצלעות העליונות. שריר המשור הקדמי זכה לשמו על פי צורת חיבורו לצלעות שמתארה משונן ודומה לשיני משור. השריר מניע את עצם השכם החוצה (protraction) ומשתתף בתנועות של סיבוב עצם השכם. פעולת השריר כמייצב של עצם השכם חיונית לפעולת שרירים אחרים המניעים את הזרוע. חלקו של השריר בתנועת איגרוף הקנה לו את הכינוי "שריר המתאגרף". תחילתו של שריר המשור הקדמי בצידי צלעות 1-8. השריר עובר בין כלוב הצלעות לעצם השכם כך שחלקו נמצא עמוק יותר מעצם השכם ונאחז בצד התיכון של הפן הקדמי של עצם השכם. שריר המשור הקדמי מעוצבב על ידי שורשי העצב הצוואריים החמישי, השישי והשביעי (C5,C6,C7) דרך עצב החזה הארוך (אנ'). כתף אנטומיה טופוגרפית (בית חזה במבט צידי, גו במבט קדמי, גפה עליונה במבט קדמי) מדיה וקבצים בנושא שריר המסור הקדמי בוויקישיתוף
סיפולוקס

סיפולוקס הוא מותג ישראלי לסיפון סודה להכנה ביתית של מי סודה ומשקאות מוגזים. המוצר הומצא בארצות הברית בשנות ה-30. המותג סיפולוקס שווק בארץ החל משנות ה-50 של המאה ה-20. עד אז נמכרו "מי סודה" לצריכה ביתית בבקבוקי זכוכית מיוחדים, שנקראו סיפון. מילויו של בקבוק זה במי סודה נעשה רק בבית חרושת, והצרכן נאלץ לסחוב בקבוק ריק עשוי זכוכית עבה וכבד למדי, אל המכולת ולהביא ממנה בקבוק מלא. הסיפולוקס יצר מהפכה בתחום זה, באפשרו יצירה של מי סודה במתקן ביתי. הסיפולוקס דמה בצורתו לסיפון, אך היה עשוי מתכת במקום זכוכית. סט כזה של סיפולוקס כלל את הבקבוק עצמו, וכן אריזה של בלונים קטנים של פחמן דו-חמצני דחוס. הבלונים הגיעו בחבילות של עשרה לאריזה, והוחלפו בחנות לאחר שהתרוקנו. בקבוק הסיפולוקס היה מורכב משתי יחידות – הבקבוק עצמו, אותו מילאו במים, וה"ראש" – בו הייתה ידית המשחררת החוצה את המים המוגזים אל הכוס, וכן פתח מילוי. כדי לייצר את מי הסודה, היה צורך להבריג את הבלון אל פתח המילוי, והגז הדחוס עבר מהבלון אל הבקבוק להגזת המים. את הסיפולוקס הנפוץ העשוי מכל מתכת כסופה בצורת בקבוק, ייצרו בחברת "סיפולוקס תעשיות בע"מ" מתל אביב, ובמשך שלושה עשורים היה נפוץ במטבחים בישראל להכנה ביתית של משקאות מוגזים. בתקופות מסוימות היה הסיפולוקס מתנת חתונה נפוצה, עד כדי כך שזוגות היו מקבלים כמה סטים לחתונה. חברת סיפולוקס סיפקה לצרכן שירות החלפה ותיקונים בכל רחבי הארץ באמצעות סוכנים וניידת שירות שעמדו לרשות הלקוחות. בהדרגה החל הסיפולוקס להיעלם מהמדפים עקב ירידה בביקוש, ובמקביל הופצו בשוק מגוון רחב של מתקנים להכנת מי סודה (כמו אלה של חברת סודה קלאב). בשנות 2000 חדלו לייצר בלונים, ואת מכלי הסיפולוקס מחליפים מתקנים משוכללים יותר. ב-1958 נהרג אדם מפיצוץ מכשיר סיפולוקס. ב-1960 נפצע אדם בנסיבות דומות. כרזה של איור הפטנט לבקבוק סודה למילוי חוזר פרטי הפטנט במשרד הפטנטים בארצות הברית (באנגלית) פרסומת לסיפולוקס, מעריב, 6 באוגוסט 1954 סיפולוקס, באתר נוסטלגיה אונליין פרקליטת מחוז ת"א תובעת את "סיפולוקס" לתשלום פיצויים, חרות, 14 באוגוסט 1961 'הסודה התפוצצה כמו רמון', מעריב, 7 בינואר 1960
ג'רמי נורת'ם

ג'רמי נורת'ם (באנגלית: Jeremy Northam; נולד ב-1 בדצמבר 1961) הוא שחקן אנגלי. ג'רמי פיליפ נורת'ם נולד בקיימברידג' שבאנגליה, למד בבית ספר תיכון בבריסטול ובבית ספר לתיאטרון אולד ויק שבבריסטול. ב-1988 החליף את דניאל דיי-לואיס בתפקיד המלט במסגרת התיאטרון הלאומי המלכותי. ב-1990 זכה בפרס אוליבייה על היותו שחקן חדש ומבטיח. ב-1995 שיחק בסרטו האמריקאי הראשון המותחן "הרשת" לצידה של סנדרה בולוק. נורת'ם הופיע לרוב בסרטים בריטיים כגון "קרינגטון" (1996) על האמנית הבריטית דורה קרינגטון, וגילם את התפקיד הראשי בסרט "אמה" לפי ספרה של ג'יין אוסטן. עוד שיחק ב"כבודו של וינסלו", "בעל אידיאלי" מחזה מאת אוסקר ויילד ובסרט "אניגמה". ב-2001 גילם את דמותו של הזמר הוולשי אייבור נובלו בסרטו של רוברט אלטמן, "פארק גוספורד". ב-2002 כיכב ב-"Cypher" לצדה של לוסי לו. מדיה וקבצים בנושא ג'רמי נורת'ם בוויקישיתוף ג'רמי נורת'ם, במסד הנתונים הקולנועיים IMDb (באנגלית) ג'רמי נורת'ם, באתר AllMovie (באנגלית) ג'רמי נורת'ם, במסד הנתונים הקולנועיים KinoPoisk (ברוסית) ג'רמי נורת'ם, באתר MusicBrainz (באנגלית) ג'רמי נורת'ם, באתר Discogs (באנגלית) ג'רמי נורת'ם, באתר בילבורד (באנגלית)
דיכלורופנול אינדופנול

דיכלורופנול אינדופנול (2,6-Dichlorophenolindophenol, ובקיצור DCPIP) הוא תרכובת כימית, המשמשת כקולט או מוסר פרוטונים ואלקטרונים. נוסחתו הכימית C12H7NCl2O2 ומסתו המולקולרית הוא 268.1 גרם למול. בצורתו המחומצנת, צבעו כחול; לאחר חיזורו על ידי שני פרוטונים ושני אלקטרונים הוא הופך לחסר צבע. משתמשים בתכונה זו כדי לקבוע ריכוז ויטמין C שהוא חומר מחזר בתמיסה (למשל בשתן) בטיטרציה. החומר  אינדופנול הוא בעל צבע כחול בסביבה בסיסית וסגול בסביבה חומצית. כתוצאה מהתגובה בינו לבין החומצה האסקורבית בתהליך של חמצון חיזור, צבעו הופך לחסר צבע. נמצא שעל כל מולקולה של אינדופנול דרושה מולקולה של חומצה אסקורבית. מכאן שכמות האינדופנול הדרושה לשינוי הצבע מהווה מדד לכמות החומצה הנמצאת בתמיסה. מדיה וקבצים בנושא דיכלורופנול אינדופנול בוויקישיתוף ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
רשת הריגול של לוסי

במלחמת העולם השנייה, רשת הריגול של לוסי ניהלה פעילות נגד הנאצים משווייץ. היא נוהלה על ידי רודולף רסלר, פליט גרמני, אשר היה בעל חברת הפצה קטנה בשם "ויטה נובה". מעט מאוד מידע הובא לידיעת הציבור אודות הרשת, אודות רסלר או אודות מקורות המודיעין של הרשת ומניעיה. לאחר המלחמה, רסלר גולל בפני עיתונאים את סיפורו הסתום מעט. לפי הסיפור, בעת שעבר לשווייץ בראשית שנות ה-30 של המאה ה-20, הוא הותיר מאחוריו בגרמניה מספר חברים שהיו ממתנגדי הנאצים. בין ידידיו היו מספר קצינים בצבא הגרמני, אשר התברגו לתפקידים בכירים במהלך המלחמה. באופן כלשהו, וזהו החלק הסתום ביותר בסיפור, הקצינים הצליחו לשדר אליו מידע (לעיתים על פי דרישה מפורשת שהגיעה ממוסקבה) באמצעות משדרים גרמניים. המשמעות של טענתו של רסלר היא שהתקיימה פעילות חשאית, שמעולם לא עוררה חשד בקרב הנאצים, אשר עשתה שימוש בשדרים גרמניים. טכנית הדבר יותר מבלתי סביר ומעלה שאלות בנוגע לאמינות סיפורו של רסלר. ברם, המידע שסיפקה הרשת היה תכוף, מדויק והגיע תמיד במועד. רסלר הצליח ליצור קשר עם ארגון הריגול הסובייטי של אלכסנדר ראדו בשווייץ ועשה בו שימוש כדי להעביר מידע למוסקבה. כתנאי לעבודה עם ראדו העלה רסלר דרישות תמוהות – הוא ביקש להותיר את מקורותיו עלומים בכל עת והתנה את שיתוף הפעולה שלו בכך שהסובייטים לא יעשו שום ניסיון לגלות את מקורותיו. מוסקבה חשדה בו בתחילה אולם לבסוף החלה להסתמך יותר על המידע שסיפקה הרשת שלו. לבסוף השווייצרים מצאו את המשדרים של הרשת והוציאו אותה מכלל פעולה טרם הסתיימה המלחמה. היבט מעורר מחלוקת בסיפור של הרשת של לוסי הוא ההאשמה שהרשת הייתה במהותה חלק מפעולה של השירות החשאי הבריטי, אשר מטרתה הייתה להעביר מידע מאולטרה לסובייטים באופן מהימן שלא יחשוף את פעולות הפענוח הבריטיות. סטלין חשד במידע שהגיע מהאמריקנים ומהבריטים אודות תוכניות הנאצים לפלוש לרוסיה בשנת 1941. לכן, בהחלט מתקבל על הדעת שבעלות הברית עשו מאמצים כבירים כדי למצוא שיטה להעביר מידע חיוני לסובייטים.
ג'וזף גולדשטיין

ג'וזף לאונרד גולדשטיין (באנגלית: Joseph Leonard Goldstein; נולד ב-18 באפריל 1940) הוא ביוכימאי וגנטיקאי יהודי-אמריקאי. חתן פרס נובל לפיזיולוגיה או לרפואה משנת 1985 יחד עם מייקל ס. בראון, על מחקריו החלוציים בתחום המטבוליזם של ליפופרוטאין בעל צפיפות נמוכה, LDL (כולסטרול). כמו כן זכה בפרסים רבים על מחקריו בתחום המחלות הגנטיות. גולדשטיין סיים תואר ראשון בכימיה ובביולוגיה באוניברסיטת וושינגטון ולי (Washington and Lee University) בשנת 1962 ותואר דוקטור לרפואה במרכז הרפואי סאות'ווסטרן של אוניברסיטת טקסס, בשנת 1966. בין השנים 1966–1968 התמחה בבית החולים הכללי מסצ'וסטס, שם הכיר את מייקל בראון. ב-1968 הפך לעמית מחקר במכון הלאומי לחקר הלב של ארצות הברית, שם חקר מנגנוני סינתזה של חלבונים. ב-1970 עבר לאוניברסיטת וושינגטון. בשנת 1972 חזר למרכז הרפואי סאות'ווסטרן של אוניברסיטת טקסס, שם חקר יחד עם מייקל סטוארט בראון את המטבוליזם של כולסטרול וגילה כי בתאי אדם קיימים קולטנים לליפופרוטאין בעל צפיפות נמוכה (LDL) הקולטים כולסטרול מתוך זרם הדם. חוסר בקולטנים ל-LDL הוא הגורם למחלה הגנטית היפרכולסטרולמיה משפחית, החושפת את הלוקים בה לשורת מחלות הנגרמות מרמת כולסטרול גבוהה. בנוסף להסברים שסיפקו גולשטיין ובראון באשר לגורם העומד מאחורי התחלואה הקיימת באוכלוסיית אנשים להם רמות גבוהות של כולסטרול, כמו למשל מחלת לב כלילית, מחקריהם חשפו את חשיבותו של היבט יסודי בביולוגיה של התא ספיגת מולקולות לתוך התא בתיווך קולטנים. בנוסף לתרומתם הגדולה להבנתו את אופן פעולת התאים בגוף, תגליותיהם של גולדשטיין ובראון הובילו לפיתוח תרופות סטטיניות, תרופות המורידות את רמת הכולסטרול שבהן משתמשים היום מיליוני בני אדם בעולם והמשפרת את איכות חייהם. תרופות אלה עשויות להוריד באופן משמעותי את מספר מקרי המוות כתוצאה ממחלות הלב הכליליות ומשבץ מוחי, בעתיד הקרוב. בשנות התשעים פרסמו גולדשטיין ובראון יחד עם עמיתי מחקר נוספים מנגנון מורכב, שבאמצעותו תאי הגוף מווסתים את רמות השומן והכולסטרול לנוכח תנאים סביבתיים משתנים. פרופסור גולדשטיין עומד בראש הקתדרה למדעים ביו-רפואיים באוניברסיטת טקסס. הוא ממשיך להיות מעורב באופן אישי במחקר מעבדתי, יחד עם עמיתו מייקל ס. בראון. המחקרים שפרסמו בספרות המדעית הם בין המחקרים המצוטטים ביותר בעולם. גולדשטיין זכה בפרס אלברט לסקר למחקר רפואי בסיסי לשנת 1985, בשנת 1988 הוענקה לו המדליה הלאומית למדעים של ארצות הברית. הוא חבר האקדמיה הלאומית למדעים של ארצות הברית ועמית זר של החברה המלכותית. מדיה וקבצים בנושא ג'וזף גולדשטיין בוויקישיתוף ג'וזף גולדשטיין, באתר פרס נובל (באנגלית) אתר הבית למעבדת בראון וגולדשטיין (באנגלית) על ג'וזף גולדשטיין באתר jci בעקבות זכייתו במדליית קובר של אגודת הרופאים האמריקנית (באנגלית) ג’וזף גולדשטיין, אנשי סגולה, מוזיאון העם היהודי – בבית התפוצות (בעברית) ג'וזף גולדשטיין, באתר אנציקלופדיה בריטניקה (באנגלית) על זכייתו באתר פרס לסקר (באנגלית)
Happy Nation

Happy Nation הוא אלבום הבכורה של להקת אייס אוף בייס, שיצא לאור במהדורתו הראשונה ב-1992 באירופה. האלבום יצא בישראל בתחילת 1993 בחברת התקליטים פונוקול. לאור הצלחה מפתיעה בשוק מכירות האלבומים האירופי הוחלט להוציא את האלבום לאור גם בארצות הברית, בנובמבר 1993. מהדורה מחודשת של האלבום יצאה לאור תחת הכותרת Happy Nation - US Version. האלבום היה רשום בספר השיאים של גינס לשנת 1995 כאלבום הבכורה הנמכר ביותר בכל הזמנים, כשהוא החזיק אז בשיא מכירות של 19 מיליון עותקים. "Voulez-Vous Danser" "All That She Wants" "Münchhausen" (Just Chaos)‎ "Happy Nation" (Faded Edit)‎ "Waiting For Magic" "Fashion Party" "Wheel of Fortune" "Dancer in a Daydream" "My Mind" (Mindless Mix)‎ "Wheel of Fortune" (Original Club Mix)‎ "Dimension of Depth" (Instrumental)‎ "Young and Proud" "All That She Wants" (Banghra Version)‎ "All That She Wants" "Don't Turn Around" "Young and Proud" "The Sign" "Living In Danger" "Voulez"-Vous Danser (New Version)‎ "Happy Nation" "Hear Me Calling" "Waiting For Magic" (Total Remix 7")‎ "Fashion Party" "Wheel of Fortune" "Dancer In a Daydream" "My Mind" (Mindless Mix)‎ "All That Wants" (Banghra Version)‎ "Happy Nation" (Remix)‎ "All That She Wants" "Don't Turn Around" "Young and Proud" "The Sign" "Living In Danger" "Dancer In a Daydream" "Wheel of Fortune" "Waiting For Magic" (Total Remix 7")‎ "Happy Nation" "Voulez"-Vous Danser (New Version)‎ "My Mind" (Mindless Mix)‎ "All That She Wants" (Banghra Version)‎ Wheel Of Fortune (הופץ באירופה בלבד)‎ All That She Wants (תפוצה עולמית)‎ Happy Nation (הופץ באירופה ואוסטרליה בלבד)‎ Waiting For Magic (הופץ בסקנדינביה בלבד)‎ The Sign (תפוצה עולמית)‎ Don't Turn Around (תפוצה עולמית)‎ Living In Danger (תפוצה עולמית)‎ מידע על האלבום Happy Nation באתר MusicBrainz האלבום Happy Nation באתר Discogs גל אוחובסקי, תקליטים חדשים - סיפור הפרברים - אייס אוף בייס, 'הפי ניישן', פונוקול, חדשות, 4 במרץ 1993 גל אוחובסקי, תקליטים חדשים - סיפור הפרברים - אייס אוף בייס, 'הפי ניישן', פונוקול, חדשות, 4 במרץ 1993 Tortorici, Frank (2000-05-18). "Ace of Base's Jenny Berggren". MTV. נבדק ב-2016-08-31.